**S T A N O V I S K O**

**hlavnej kontrolórky mesta Spišská Belá k dodržaniu podmienok na prijatie návratných zdrojov financovania**

 V zmysle § 17 ods. 14 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v zn. n. p. (ďalej len zákon č. 583/2004 Z.z.) hlavný kontrolór preveruje dodržanie podmienok na prijatie návratných zdrojov pred ich prijatím. Z uvedeného dôvodu predkladám stanovisko k návrhu na financovanie investičného zámeru - projekt historicko-kultúrno-prírodná cesta okolo Tatier, ktorý je v rámci programu Interreg V-A Poľsko – Slovensko 2014 – 2020, spolufinancovaný Európskou úniou z prostriedkov Európskeho fondu regionálneho rozvoja.

**Základné údaje o úvere**

Druh úveru: preklenovací úver

Výška úveru: 436 200,- eur

Účel úveru: financovanie projektu Historicko-kultúrno-prírodná cesta okolo Tatier 3. etapa

Splatnosť úveru: do 2 rokov

**Zákonné ustanovenia pri používaní návratných zdrojov financovania**

 Podľa §11 ods. 4 písm. b) zákona SNR č. 369/1990 Zb. o obecnom zriadení v znení neskorších predpisov rozhodovať o prijatí úveru je vyhradené obecnému zastupiteľstvu.

 Pravidlá používania návratných zdrojov financovania sú upravené v ustanovení § 17 zákona č. 583/2004 Z. z.. Podľa citovaného ustanovenia obec môže použiť návratné zdroje financovania len na úhradu kapitálových výdavkov. Obec môže vstupovať len do takých záväzkov vyplývajúcich z návratných zdrojov financovania, ktorých úhrada dlhodobo nenaruší vyrovnanosť bežného rozpočtu v nasledujúcich rokoch.

 Podmienky na prijatie návratných zdrojov financovania sú upravené v ustanovení § 17 ods. 6 zákona č. 583/2004 Z. z. Obec môže na plnenie svojich úloh prijať návratné zdroje financovania, len ak:

 a/ celková suma dlhu obce alebo vyššieho územného celku neprekročí 60% skutočných bežných príjmov predchádzajúceho rozpočtového roka a

 b/ suma splátok návratných zdrojov financovania vrátane úhrady výnosov a suma splátok záväzkov investičných dodávateľských úverov neprekročí v príslušnom rozpočtovom roku 25% skutočných bežných príjmov predchádzajúceho rozpočtového roka znížených o prostriedky poskytnuté v príslušnom rozpočtovom roku obci z rozpočtu iného subjektu verejnej správy, prostriedky poskytnuté z Európskej únie a iné prostriedky zo zahraničia alebo prostriedky získané na základe osobitného predpisu.

 Celkovou sumou dlhu obce sa podľa § 17 ods. 7 zákona č. 583/2004 Z. z. rozumie súhrn záväzkov vyplývajúcich zo splácania istín návratných zdrojov financovania ku koncu rozpočtového roka, záväzkov z investičných dodávateľských úverov a ručiteľských záväzkov obce.

 Do celkovej sumy dlhu obce sa podľa ustanovenia § 17 ods. 8 zákona č. 583/2004 Z. z. nezapočítavajú záväzky z pôžičky poskytnutej z Audiovizuálneho fondu, z úveru poskytnutého zo ŠFRB na výstavbu obecných nájomných bytov vo výške splátok úveru, ktorých úhrada je zahrnutá

v cene ročného nájomného za obecné nájomné byty. **Ďalej sa do celkovej sumy dlhu nezapočítavajú** **záväzky** z úveru poskytnutého z Environmentálneho fondu, **z návratných zdrojov**

**financovania prijatých na zabezpečenie predfinancovania realizácie spoločných programov SR a EÚ**, operačných programov spadajúcich do cieľa Európska územná spolupráca a programov financovaných na základe medzinárodných zmlúv o poskytnutí grantu uzatvorených medzi SR a inými štátmi najviac v sume nenávratného finančného príspevku poskytnutého na základe zmluvy uzatvorenej medzi obcou a orgánom podľa osobitného predpisu. Do sumy splátok sa nezapočítava suma ich jednorazového predčasného splatenia.

**Údaje mesta Spišská Belá, z ktorých sa vychádza pri preverovaní dodržania podmienok na prijatie návratných zdrojov financovania:**

**Celková suma dlhu** (bez ŠFRB) ku dňu 31. 8. 2019: 2 621 712,63 eur

**Skutočné bežné príjmy** rozpočtového roka 2018:5 938 264,32 eur

**Skutočné bežné príjmy** rozpočtového roka 2018

bez príjmov z rozpočtu iného subjektu verejnej správy: 3 994 756,97 eur

**Celková suma ročných splátok** na rok 2019 355 374,00 eur

**Overenie dodržania podmienok na prijatie návratných zdrojov financovania:**

**1. Výpočet % celkovej sumy dlhu**

Skutočné bežné príjmy za predchádzajúci rok 2018 predstavujú sumu 5 938 264,32 eur,

z toho 60% je 3 562 958,59 eur**.**

Celková suma dlhu mesta k 31. 8. 2019 je vo výške 2 621 712,63 eur

Celková suma dlhu mesta k 31. 8. 2019 predstavuje  **44,15%** skutočných bežných príjmov predchádzajúceho rozpočtového roka.

**Ukazovateľ úverovej rezervy k 31. 8. 2019**  - (60% - 44,15%) **941 245,96 eur**

**2. Ukazovateľ splátok k 30. 8. 2019**

25% zo sumy 3 994 756,97 eur = 998 689,24 eur

Suma splátok na rok 2019 je 355 374,00 eur

Suma splátok predstavuje k 31. 8. 2019 **8,90 %** skutočných bežných príjmov predchádzajúceho rozpočtového roka bez príjmov z rozpočtu iného subjektu verejnej správy.

**Ukazovateľ splátkovej rezervy k 31. 8. 2019 -** (25% - 8,90%) **643 315,24 eur**

 2

 V tejto súvislosti je potrebné poznamenať, že hlavný kontrolór v súlade so zákonom

č. 583/2004 Z. z. skúma iba dodržanie podmienok na prijatie návratných zdrojov financovania, v tomto stanovisku neskúma objem, rentabilitu úveru, charakter a skladbu investičných akcií, ich rozpočtový náklad, návratnosť a pod.

**Záverečné stanovisko hlavnej kontrolórky k prijatiu návratných zdrojov financovania:**

 Na základe predložených údajov a výpočtov konštatujem, že mesto Spišská Belá spĺňa podmienky uvedené v § 17 ods. 6 zákona č. 583/2004 Z. z. a v roku 2019 môže návratné zdroje financovania vo výške 436 200,- eur prijať.

V Spišskej Belej, dňa 23. 9. 2019

 Ing. Slávka Tomalová

 hlavná kontrolórka mesta Spišská Belá

 3